《游禁苑幸临渭亭遇雪应制》
唐代·徐彦伯

玉律藏冰候，彤阶飞雪时。日寒消不尽，风定舞还迟。

琼树留宸瞩，璇花入睿词。悬知穆天子，黄竹谩言诗。

作者简介：徐彦伯（？—714），名洪，以字行，兖州瑕丘人。七岁能为文，对策高第。调永寿尉，蒲州司兵参军。时司户韦暠善判，司士李亘工书，而彦伯属辞，称河东三绝。屡迁给事中，预修《三教珠英》。由宗正卿出为齐州刺史，移蒲州，擢修文馆学士、工部侍郎，历太子宾客卒。